b'\n_START_ARTICLE_\nIvan Krizostom \xc5\xa0vegel\n_START_SECTION_\n\xc5\xbdivljenje\n_START_PARAGRAPH_\nIvan Krizostom \xc5\xa0vegel se je rodil 17. decembra 1875 v Zgornjih Gorjah pri Bledu posestniku Martinu in Ani rojeni Jan. _NEWLINE_Osnovno \xc5\xa1olo je obiskoval najprej v Gorjah, v letih 1882\xe2\x88\x9284 pa v Beljaku. V letih 1884\xe2\x88\x9292 je obiskoval gimnazijo v Terezijani\xc5\xa1\xc4\x8du na Dunaju. V letih 1892\xe2\x88\x9297 je \xc5\xa1tudiral na orientalski akademiji in pravni fakulteti na Dunaju. Leta 1897 je doktoriral v Innsbrucku._NEWLINE_Leta 1898 je bil kot konzularni ata\xc5\xa1e v praksi pri okrajnem sodi\xc5\xa1\xc4\x8du in avstrijskem trgovinskem  muzeju na Dunaju._NEWLINE_Leta je postal konzularni ata\xc5\xa1e  1899 pri generalnem konzulatu v Chicagu, med letoma 1900\xe2\x80\x931902 je bil v Chicagu  vicekonzul in predstojnik, kasneje \xc5\xa1e  podkonzul v Pittsburgu , 1904  je  postal gerent pri generalnem konzulatu v Z\xc3\xbcrichu, 1905 podkonzul v Capetownu v Ju\xc5\xbeni Afriki, 1906 vicekonzul v Solunu, 1907 gospodarski poro\xc4\x8devalec v New Yorku, 1909 za\xc4\x8dasni konzul v Montrealu in kmalu prvi poklicni konzul za zahodno Kanado v Winnipegu; zaradi nekega govora bil 1910 na zahtevo nem\xc5\xa1ke vlade odpoklican in pozvan na zagovor; 1913\xe2\x80\x931917 je bil konzul v Denverju in St. Louisu._NEWLINE_Po prekinitvi diplomatskih odnosov med ZDA in Avstro-Ogrsko zaradi vstopa ZDA v prvo svetovno vojno na strani antante, se je \xc5\xa0vegel spomladi 1917 preko Halifaxa in Rotterdama vrnil v domovino in kmalu od\xc5\xa1el na fronto v Albanijo, na Ohridskem jezeru. Kjer je poveljeval zadnjemu ostanku mariborskih dragoncev Car Nikolaj I., nato pa komita\xc5\xa1ki \xc4\x8deti Salih Budke na albansko-gr\xc5\xa1ki meji do kon\xc4\x8dnega umika avstro-ogrske vojske._NEWLINE_Leta 1919 je bil \xc4\x8dlan jugoslovanske delegacije na pari\xc5\xa1ki mirovni konferenci, kjer se je uspe\xc5\xa1no zavzel, da je Blejski k\xc3\xb3t pripadel Kraljevini SHS; bil je v osebnem stiku s predsednikom ZDA Woodrowom  Wilsonom in njegovimi bli\xc5\xbenjimi sodelavci, njemu v \xc4\x8dast je svoj grad Grim\xc5\xa1\xc4\x8dice pri Bledu  preimenoval v Wilsonio._NEWLINE_Istega leta je bil tudi \xc4\x8dlan za\xc4\x8dasnega mednarodnega zastopstva za Trst in tako je  avtomati\xc4\x8dno izpadel iz kandidature za ustavodajno skup\xc5\xa1\xc4\x8dino._NEWLINE_Kmalu se je vrnil v ZDA, najprej je tam zastopal Zadru\xc5\xbeno gospodarsko banko iz Ljubljane , pozneje pa prevzel zastopstvo interesov dru\xc5\xbebe Canadian Pacific Railway Company v Kraljevini SHS;  \xc5\xbee kot konzul v Montrealu je \xc5\xbee 1909  to dru\xc5\xbebo nagovoril, da je uvedla stalno ladijsko povezavo Severna Amerika\xe2\x80\x93Trst in ji pomagal do koncesije;  leta 1926 je postal bil \xc4\x8dlan jugoslovanske komisije v Washingtonu za urejevanje vojnih dolgov._NEWLINE_Leta 1927 je na Radi\xc4\x87evo \xc5\xbeeljo kandidiral za poslanca na listi Hrva\xc5\xa1ke kme\xc4\x8dke strankein bil izvoljen, kot edini nehrva\xc5\xa1ki kandidat , v okraju Delnice \xe2\x80\x93 Vrbovsko, medtem ko je bila \xc5\xa0veglova kandidatura v Makedoniji na zahtevo vlade razveljavljena. Zaradi te kandidature je ministrstvo  za zunanje zadeve zahtevalo takoj\xc5\xa1en odpust \xc5\xa0vegla iz slu\xc5\xbebe Canadian Pacifica in to po 1 letu tudi doseglo. V \xc4\x8dasu \xc5\xa1estojanuarske diktature je bil \xc5\xa0vegel v postopku  pred sodi\xc5\xa1\xc4\x8dem za za\xc5\xa1\xc4\x8dito dr\xc5\xbeave, a je bil postopek ustavljen._NEWLINE_Leta 1930 je na povabilo kralja Aleksandra stopil v \xc5\xbdivkovi\xc4\x87evo vlado kot minister brez listnice, v letih 1931\xe2\x80\x931933 bil veleposlanik v Argentini. Leta 1933 se je upokojil in \xc5\xbeivel na svojem posestvu v Grim\xc5\xa1icah pri Bledu. Napisal je ve\xc4\x8d gospodarskih \xc4\x8dlankov. Objavljal je predvsem v tujih strokovnih revijah. Umrl 5. februarja 1962 na Bledu, pokopan je v Solkanu.'